Subject: FW: საყოველთაო ინფორმაცია 5
From: Alexander Turdziladze <[email-masked]>
To: Tamta Kobakhidze <[email-masked]>, Manuchar Tokhadze <[email-masked]>
Cc: Sergo Rostiashvili <[email-masked]>, Adelina Faradian <[email-masked]>, Nana Gvatua <[email-masked]>, Vazha Ezugbaia <[email-masked]>
Date: Wed, 02 Oct 2013 09:54:34 +0000

მე -  6 საკითხი არ გვაქვს გაკეთებული? რატომ?
მანჩო, თათა, გთხოვთ მიაწეროთ ამოცანებს

________________________________________
From: Eka Nozadze [[email-masked]]
Sent: Wednesday, October 02, 2013 1:24 PM
To: [email-masked]; 'Zurab metreveli'; 'Rusudan Makatsaria'; [email-masked]; [email-masked]; [email-masked]; [email-masked]; [email-masked]; [email-masked]; Tamar Maghlakelidze; [email-masked]; [email-masked]; khatia     diasamidze; Ekaterine Bezhanishvili; Zaal Mikeladze; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; [email-masked]; Lika Lortkipanidze; Ana Tsadzikidze; KhKusiani; Neli Chachua; Tamar Damenia; Nana Ashordia; Teona Kvinikadze; Ketevan Elerdashvili
Cc: [email-masked]; Maia maglakelidze-khomeriki; Nana Gvatua; Sergo Rostiashvili; Alexander Turdziladze; Teona Bigvava; Nino Bibilashvili; Keti Meladze; Manuchar Tokhadze
Subject: საყოველთაო ინფორმაცია 5

მოგესალმებით

1. მიმართვების ადმინისტრირების მოდულში გარკვეული ტექნიკური  ხარვეზების
არსებობის გამო, გთხოვთ ყურადღებით იყოთ რა იბეჭდება მიმართვაზე
(განსაკუთრებით ეს ეხება პროვაიდერს და თანხებს).

2. რადგან 36-სგან განსხვავებით 218-ში შესაძლებელია დოკუმენტაცია სხვა
დაწესებულებიდან წარმოგვიდგინოს მოსარგებლემ და მიმართვა გაიცეს სხვაზე (ანუ
გადამისამართდეს), აქამდე ეს პროგრამულად ფიქსირდებოდა ასე: რეკვიზიტებში
საიდანაც მოგვაწოდა, კალკულაციაში სადაც გაიცა მიმართვა იმ პროვაიდერზე. გთხოვთ
ამიერიდან რეკვიზიტებში და კალკულაციაში გაწეროთ მხოლოდ ის პროვაიდერი სადაც
გაიცემა მიმართვა, ხოლო საიდანაც წარმოადგინა დოკუმენტაცია, ის შიდა კომენტარში
მიუთითოთ (იქ არა, რომელიც იბეჭდება).

3. გაუქმების შემდეგ დუბლირებისას გთხოვთ აკონტროლოთ, რომ რეკვიზიტებსა და
კალკულაციაში პროვაიდერზე იდენტური მონაცემები იყოს, არა მხოლოდ პროვაიდერის
დასახელების, არამედ დაწესებულების მისამართის სახითაც. (რადგან დუბლირებულში,
განსაკუთრებით, როცა იცვლება კლინიკა, ანუ ახალ დოკუმენტს წარმოგვიდგენს სხვა
დაწესებულებიდან, ფასის ან რაიმე სხვა მიზეზის გამო, რეკვიზიტებიდან კალკულაციაში
ავტომატურად არ გადადის დაწესებულება).

4. გთხოვთ გაცემულია ღილაკით ისარგებლოთ მხოლოდ მიმართვის მოსარგებლესთვის
ხელზე გადაცემის შემთხვევაში და  მიმართვები დამტკიცების შემდეგ არ ამობეჭდოთ
წინასწარ, ვიდრე გაცემის დრო არ დადგება, რადგან გამოყენების ბოლო ვადა
უშუალოდ გაცემის თარიღიდან უნდა აითვალოს (30 კალენდარული დღე ყველაფერზე
რეცეპტების გარდა, რომელსაც 10 დღე აქვს ვადა). გაცემის ვადა ავტომატურად
იბეჭდება მიმართვაზე და იგივეა რაც ამობეჭდვის თარიღი.

5. გთხოვთ მოთხოვნის გაუქმებისას დააკონკრეტოთ ხოლმე მიზეზი (ასევე ჩაწერეთ
თქვენი ვინაობა და თარიღი, იმიტომ რომ თავისთავად კომენტარი არაფერს მეუბნება
ვისი გაკეთებულია და როდის.

6. რადგან პროგრამა ჯერჯერობით ავტომატურად არ ამოწმებს უკვე დამტკიცებულ
მიმართვაში, გაცემის მომენტში ეს მოსარგებლე ისევ ჩვენია თუ არა, კიდევ ერთხელ
გთხოვთ, თქვენ გადაამოწმეთ ხოლმე.

7. მიმართვიდან შეგიძლიათ გახვიდეთ (თქვენი პირადობით) შემთხვევების მოდულზე
(იმედია ამ ფუნქციით წარმატებით სარგებლობთ)

8. ბევრს გაქვთ კითვები საკეისროს ჩვენებებთან დაკავშირებით (ამაზე სამინისტროს
სამედიცინო დეპარტამენტი იზრუნებს და გააკეთებს ოფიციალურ პროტოკოლს, ჩვენგან
მოთხოვნა უკვე გადაცემულია). როცა იქნება ყველას მოგაწვდით.

9. ასევე კითხვა გქონდათ სახელმწიფო სოციალური პაკეტით დაზღვეულებს თუ
შეეძლოთ საყოველთაოზე გადმოსვლა. ჯერჯერობით შეუძლიათ. ამისათვის უნდა
მიმართონ სოც. მომს. სააგენტოს განაცხადით. მომდევნო თვის პირველი რიცხვიდან
ჩაჯდებიან ჩვენს ბაზაში ბაზისური პაკეტით, მაგრამ ამისი გაუქმებაც თუ მოუნდებათ,
ერთი წლის განმავლობაში უკან ვეღარ გადავლენ. თან აუცილებლად გააფრთხილეთ,
რომ ჯერჯერობით ბაზისურში კი ჯდებიან, მაგრამ შესაძლოა რაღაც ეტაპიდან
მინიმალურში ჩაჯდნენ და ეგ როდიდან იქნება ჯერ არ ვიცი. ეს ისე, უსიამოვნო
სურპრიზებისგან რომ დაზღვეულები ვიყოთ :)

10. გადავდივარ სამედიცინო საკითხებზე. არ ფინანსდება არანაირი რკალების
გადანერგვა (რაც ბუკლეტებშიც კი წერია), არ ფინანსდება არანაირი ლაზერო და
ფოტოკოაგულაცია ბადურის ჩამოშლის დროსაც კი (თუ საქმე არ გვაქვს დიაბეტურ
რეტინოპათიასთან), რაც შეეხება ლაპარასკოპიულ ჩარევებს, უხშირესად
დიაგნოსტიკურია და ამ ჭრილში არ ფინანსდება, მაგრამ საჭიროებს ინდივიდუალურ
მიდგომას.

თუ კიდევ რაიმე კითხვები გაქვთ, ჩემი კომპეტენციის ფარგლებში მზად ვარ
გემსახუროთ :)

ადრესატების სიმრავლის მიუხედავად, შესაძლოა ვინმე გამომრჩა და გთხოვთ ჩემი
მეილი გადასცეთ დანიშნულებისამებრ.

ყველას დიდი მადლობა

პატივისცემით,

ეკა ნოზაძე

Ministry of Labour, Health and Social affairs of Georgia
Social Service Agency